
	HATÁROZAT-TERVEZET SZÁMA: 1 DB

	
Döntéshozatal rendje:
	egyszerű többség

Minősített többség esetén jogalap:
	Mötv/SZMSZ …

	Határozatot kapja: 
· Önkormányzati Iroda – 1 példány

	☒ Településfejlesztési Bizottság

Meghívásra javasolt:

-

A Képviselő-testület elé terjeszthető:             …………………….
jegyző



JAVASLAT 
A 269/2026. (VIII.26.) határozat módosítása tárgyában


Mór Városi Önkormányzat Képviselő-testülete a 269/2026. (VIII.26.) határozatával az ajánlatkérő önkormányzat részéről – a közbeszerzésekről szóló 2015. évi CXLIII. törvény 117. § szerint rögzített feltételek fennállása alapján, a Második Részben foglalt szabályok által nem kötött, önálló eljárási szabályok szerinti közbeszerzési eljárást indított a Mór Felsődobos művelődési ház és orvosi rendelő épület korszerűsítése tárgyában. A döntés értelmében a közbeszerzési eljárást bonyolító ANPAST Europroject Kft. az eljárást megindító hirdetményt megküldte közzétételre a Közbeszerzési Hatóság részére. A Közbeszerzési Hatóság Hirdetménykezelési és Statisztikai Főosztálya (a továbbiakban: Ellenőrző Szervezet) 2026.09.04-én a közbeszerzési és tervpályázati hirdetmények feladásának, ellenőrzésének és közzétételének szabályairól, a hirdetmények mintáiról és egyes tartalmi elemeiről, valamint az éves statisztikai összegezésről szóló 44/2015. (XI. 2.) MvM rendelet (a továbbiakban: MvM rendelet) 11. § (1) bekezdése értelmében a megküldött kérelmet és a hirdetményt hiánypótlásra küldte vissza. A beérkezett hiánypótlási felhívás az előterjesztés mellékletét képezi.

A Képviselő-testület által jóváhagyott ajánlattételi felhívás (a továbbiakban: Felhívás) alapján kitöltött hirdetmény álláspontunk szerint súlyos hibával nem rendelkezik. Adminisztratív pontosításokat szükséges elvégezni, melynek oka, hogy a tárgyi közbeszerzési eljárást az elektronikus felületen végrehajtott informatikai változtatás után utóbb egy másik hirdetménymintába kellett átrögzíteni, mely bővebb tartalommal bír. Továbbá a közbeszerzés mennyisége rovatban a hasznos alapterület nagyságának megjelölése szükséges az alkalmassági feltétel ellenőrizhetősége érdekében.

Az MvM rendelet értelmében, amennyiben a hiánypótlásra történő felhívás alapján benyújtott hirdetmény ismét nem felel meg a közbeszerzésekkel kapcsolatos jogszabályoknak, a hirdetmény a benyújtott tartalommal fog megjelenni. Azonban a közbeszerzési gyakorlat ismeretében, az Ellenőrző Szervezet tájékoztatása alapján, illetve szaktanácsadóink tapasztalatait figyelembe véve az előbbi szabály ellenére, módosítás nélkül számítani lehet további hiánypótlásokra, és amennyiben a javasolt pontosítások közül semmi nem kerül átvezetésre, a hirdetmény közzététele nem történik meg. 

Az Ajánlatkérő a Közbeszerzési Hatósághoz megküldött kérelem, hirdetmény, illetve a közbeszerzési dokumentumok tartalmát érintő javítást kezdeményezhet a hirdetmény, illetve a közbeszerzési dokumentumok ismételt, teljes terjedelemben történő megküldésével. Fentiek alapján az eljárás időbeli elhúzódásának elkerülésére javasoljuk a Felhívás tartalmának módosítását és az annak tartalma alapján javított hirdetmény megküldését a Hatóság részére a hiánypótlás teljesítéséhez. Az MvM rendelet 12. § (1) bekezdése alapján a kérelemmel, illetve a hirdetménnyel kapcsolatos hiányok a kérelem, illetve a hirdetmény ismételt, teljes terjedelemben való megküldésével a hiánypótlásra történő felhívás feladásától számított 15 napon belül pótolhatóak. A hirdetmény hiánypótlás keretében történő újbóli megküldése nem minősül a korábbi hirdetmény visszavonásának, így a hirdetményi díjat sem kell újból megfizetni.

A közbeszerzési szaktanácsadó és a Hivatal előkészítette a hiánypótlási felhívásnak megfelelően módosított hirdetményt, amely a határozat-tervezet mellékletét képezi. A módosított szövegrészeket sárga háttérszínnel jelöltük.

A Településfejlesztési és Pénzügyi Bizottság véleményét a Képviselő-testület ülésén ismerteti.

A fentiekre tekintettel az alábbi határozat-tervezetet terjesztem a T. Képviselő-testület elé:



HATÁROZAT-TERVEZET


Mór Városi Önkormányzat Képviselő-testülete a Mór Felsődobos művelődési ház és orvosi rendelő épület korszerűsítésére vonatkozó közbeszerzési eljárás megindításáról szóló 269/2026. (VIII.26.) határozattal jóváhagyott ajánlattételi felhívást jelen határozat mellékletében foglalt hirdetmény szerint módosítja, továbbá felkéri a közbeszerzési szaktanácsadót, hogy a hirdetményt a hiánypótlási határidőn belül a Közbeszerzési Hatóság részére küldje meg.



Határidő: 2026.09.11.
Felelős: jegyző(Önkormányzati Iroda)




Mór, 2026.09.07.




Fenyves Péter
polgármester


melléklet az előterjesztéshez

